कार्यक्रममा दाता श्रेष्ठकी छोरी प्रा. रीमादेवी श्रेष्ठले निर्माण सम्पन्न भएको पहिलो तलामा अप्रेसन थिएटरको सम्पूर्ण उपकरण जडान भएपछि मात्रै हस्तान्तरण गर्ने बुबाको इच्छा भए पनि स्वास्थ्य अवस्थाका कारण छिट्टै हस्तान्तरण गर्नुपरेको बताउनुभयो । उहाँले अस्पतालमा भवन निर्माण गरेपछि त्यसको सदुपयोग गर्न आर्थिक स्रोत जुटाउन बुबाकै इच्छाअनुसार दोस्रो तलामा दुइटा सुपर डिलक्स कोठा निर्माण गरिदिएको सुनाउनुभयो । ‘बुबाले सहयोग गरेबापत अस्पतालले उहाँमार्फत सिफारिस भएर आएका पाँच जनालाई प्रत्येक वर्ष निःशुल्क उपचार गर्नुपर्ने इच्छा व्यक्त गर्नुभएको छ’, छोरी रीमादेवीले भन्नुभयो, ‘बुबाको यस इच्छा पूरा गर्न अस्पताल प्रतिबद्ध हुने विश्वास लिएका छौं ।’
